Antonio Maria Vegliò

Antonio Maria Vegliò (født 3. februar 1938 i Macerata Feltria i provinsen Pesaro og Urbino i Italia) er en italiensk katolsk prelat og pavelig diplomat og kuriekardinal.

Liv og virke

Prest
Antonio Maria Vegliò ble presteviet den 18. mars 1962. Han tok doktorgrad i kanonisk rett. I 1968 gikk Vegliò inn i Den hellige stols diplomatiske tjeneste. Han tjenestegjorde i de apostoliske nuntiaturer i Storbritannia, Peru, Filippinene og Senegal.

Apostolisk nuntius, titulærerkebiskop
Den 27. juli 1985 utnevnte pave Johannes Paul II ham til titulærerkebiskop av Aeclanum og apostolisk pro-nuntius til Papua Ny-Guinea og Salomonøyene. Kardinal Agostino Casaroli bispeviet ham den 6. oktober samme år; erkebiskop Achille Silvestrini og biskop Gaetano Michetti var medkonsekratorer. 

Den 21. oktober 1989 utnevnte Johannes Paul II ham til apostolisk pro-nuntius til Senegal, Kapp Verde, Guinea-Bissau og Mali. I 1994 ble Antonio Maria Vegliò apostolisk nuntius til disse landene.

Den 2. oktober 1997 ble Vegliò apostolisk nuntius til Libanon og Kuwait. Han trakk seg som apostolisk nuntius til Kuwait den 13. desember 1999. 

Den 11. april 2001 utnevnte pave Johannes Paul II ham til sekretær for Kongregasjonen for Østkirkene.

Den 28. februar 2009 utnevnte pave Benedikt XVI ham til president for Det pavelige råd for pastoral omsorg for migranter og omreisende. 

I 2009 arrangerte han det første europeiske møtet for sjelesorg for folk på gata, som narkotikabrukere, gatekvinner, barn og hjemløse. Han har intervenert flere ganger i den offentlige debatt for å støtte rettighetene til migranter, flyktninger, immigranter, fordrevne personer eller andre personer vanskeligstilt på grunn av sin status innen mobilitet. Han uttalte seg mot piratkopiering som han sier infiserer havene, og lanserte en solidaritetskampanje med sjøfolk og deres familier rammet av tsunamien i Japan i 2011.

Med oppløsningen av dette pavelige råd 1. januar 2017 var dette hans verv også avsluttet.

Kardinal
I konsistoriet 18. februar 2012 opptok Benedikt XVI ham som kardinaldiakon med titulærdiakoniet San Cesareo in Palatio i kardinalskollegiet. Antonio Maria Vegliò deltok på konklavet i 2013 som valgte pave Frans. Den 4. mars 2022 ble han utnevnt til kardinalprest av pave Frans mens han beholdt sin titulærdiakonia som titulærkirke pro hac vice.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Kardinal Costantino Patrizi Naro (1798–1876) *1828
 Kardinal Lucido Maria Parocchi (1833–1903) *1871
 Pave Pius X (1835–1914) *1884
 Pave Benedikt XV (1854–1922) *1907
 Pave Pius XII (1835–1958) *1917
 Kardinal Eugène-Gabriel-Gervais-Laurent Tisserant (1884–1972) *1937
 Pave Paul VI (1897–1978) *1954
 Kardinal Agostino Casaroli (1914–1998) *1967
 Kardinal Antonio Maria Vegliò (1938–) *1985

Referanser

Eksterne lenker 
 

Italienske katolske biskoper
Italienske kardinaler
Pavelige nuntier
Ambassadører til Papua Ny-Guinea
Ambassadører til Salomonøyene
Ambassadører til Senegal
Ambassadører til Kapp Verde
Ambassadører til Guinea-Bissau
Ambassadører til Mali
Ambassadører til Libanon
Ambassadører til Kuwait
Personer fra provinsen Pesaro e Urbino
Linjen Rebiba